Okresná prokuratúra Bratislava V 
Prokofievova 4, 851 01 Bratislava 5 	

Sp. zn. : 2 Pv 296/14/1105	Bratislava V, 30.6.2014
EEČ : 2-12-258-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Bratislava V
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
trestné stíhanie obvineného XXXXX nar.XXXXX, trvale bytom XXXXX, XXXXX, 

vedené povereným príslušníkom PZ, Okresného riaditeľstva PZ Bratislava V, XXXXX pod sp. zn. XXXXX pre prečin zanedbania povinnej výživy podľa § 207 ods. 1 Trestného zákona na tom skutkovom základe, že hoci mu z ustanovenia § 62 a nasl. zákona č. 36/2005 Z. z. o rodine v znení neskorších predpisov vyplýva povinnosť prispievať na výživu svojho syna XXXXX, nar. XXXXX, pričom rozsah tejto povinnosti je deklarovaný rozsudkom Okresného súdu Bratislava V, č.k. XXXXX zo XXXXX právoplatným XXXXX podľa ktorého má prispievať na výživné svojho syna XXXXX sumou vo výške 66,38,- € mesačne a to vždy do 15.XXXXX v mesiaci vopred k rukám matky XXXXX, nar. XXXXX, trvale bytom XXXXX, si túto povinnosť neplnil od decembra 2013 vrátane do marca 2014 vrátane, čím mu vznikol dlh na bežnom výživnom vo výške, 265,52- €, 

lebo zanikla trestnosť činu

Odôvodnenie:
        Poverený príslušník XXXXX Okresného riaditeľstva PZ Bratislava V,  uznesením sp. zn. XXXXX XXXXX v zmysle § 199 ods. 1 Trestné poriadku začal trestné stíhanie a súčasne v zmysle § 206 ods. 1 Trestného poriadku vzniesol obvinenie  XXXXX pre prečin zanedbania povinnej výživy podľa §  207 ods. 1, Trestného zákona na tom skutkovom základe, ako je uvedené  v predmetnom  uznesení. 

        XXXXX 18.06.2014 predložil poverený príslušník PZ tunajšej prokuratúre návrh na zastavenie trestného stíhania podľa § 215 ods. 1 písm. h) Trestného poriadku s poukazom na § 86 ods. 1 písm. a) Trestného zákona.

        Preskúmaním na vec sa vzťahujúceho spisového materiálu som zistil, že návrh povereného príslušníka PZ na postup podľa § 215 ods. 1 písm. h) Trestného poriadku s poukazom na § 86 ods. 1 písm. a) Trestného zákona je opodstatnený a dôvodný.

        Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu. 

        Podľa § 207 ods. 1 Trestného zákona trestný čin zanedbania povinnej výživy spácha ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného.

        Podľa § 86 ods. 1 písm. a) Trestného zákona trestnosť zanedbania povinnej výživy zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

        Obvinený XXXXX vo svojej výpovedi zo XXXXX uviedol, že je si vedomý vyživovacej povinnosti pričom priznal, že nezaplatil určené výživné avšak nie úmyselne. Predmetné mesiace neplatil lebo bol nezamestnaný a nemal príjem. Nakoľko však v mesiaci marec 2014 už mal príjem, tak zameškané výživné uhradil a momentálne nie je na výživnom nič dlžný. Na záver uviedol že zanedbanie výživného ho mrzí a že pokiaľ bude mať príjem tak sa podobná situácia nebude opakovať .   

       Poškodená XXXXX vo svojej výpovedi zo XXXXX uviedla, že obvinený  jej uhradil všetky dlžné splátky spoločne so splátkou za mesiac máj 2014 a na výživnom jej už nie je dlžný nič. 

        S poukazom na uvedené skutočnosti mám za to, že v danom prípade boli splnené podmienky ustanovenia § 86 ods. 1 písm. a) Trestného zákona o účinnej ľútosti a preto som rozhodol tak, ako je to uvedené vo výrokovej časti tohto uznesenia.

XXXXX

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Bystrík Palovič
prokurátor